DJEČJI VRTIĆ „PROLJEĆE“

BOCAKOVA 7

10380 SVETI IVAN ZELINA

KLASA : 601-03/25-01-08

URBROJ : 238-30-67-03/25-54

U Svetom Ivanu Zelini, 25.08.2025.g.

Na temelju članka 26. st. 2. Zakona o predškolskom odgoju i obrazovanju ( NN10/97,107/07,94/13,98/19,57/22 ) i članka 50. Statuta Dječjeg vrtića Proljeće, članka 12. Pravilnika o radu i plaćama, naknadama plaća i drugim materijalnim primicima radnika Dječjeg vrtića Proljeće, Upravno vijeće Dječjeg vrtića Proljeće je na svojoj 86. sjednici održanoj dana 21.08.2025.g. donijelo Odluku o raspisivanju

**NATJEČAJA**

**za radno mjesto :**

**odgojitelj/ica djece rane i predškolske dobi**

1. **Izvršitelj-ica (m/ž) na neodređeno puno radno vrijeme- probni rad od 90 dana radi upražnjenog radnog mjesta**

**Uvjeti :**

* osim općih uvjeta za zasnivanje radnog odnosa sukladno općim propisima o radu, osoba koja zasniva radni odnos u dječjem vrtiću mora ispunjavati i posebne uvjete za zasnivanje radnog odnosa prema članku 24. i 25. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22 i 101/23) i članku 2. stavak 1. Pravilnika o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim osobama koje provode programe ranog i predškolskog odgoja i obrazovanja (Narodne novine, broj 145/24, 62/25-ispravak).
* utvrđenu zdravstvenu sposobnost za obavljanje poslova na ovom radnom mjestu
* nema zapreka za zasnivanje radnog odnosa sukladno članku 25. Zakona o predškolskom odgoju i obrazovanju

**Kandidati koji se prijavljuju na natječaj dužni su priložiti sljedeće dokumente** :

* prijavu na natječaj u kojoj je potrebno navesti osobne podatke podnositelja prijave ( ime i prezime, adresu stanovanja, kontakt-telefonski broj i adresu elektroničke pošte) te naziv radnog mjesta na koji se prijavljuje), prijava mora biti vlastoručno potpisana
* životopis
* dokaz o stečenoj stručnoj spremi ( diploma, potvrda )-preslika
* elektronički zapis o radno pravnom statusu ili potvrdu o podacima evidentiranim u bazi podataka HZMO-ne stariji od 30 dana od dana objave Natječaja
* dokaz o hrvatskom državljanstvu ( domovnica)- preslika
* dokaz o nepostojanju zapreka za zasnivanje radnog odnosa sukladno članku 25. Zakona o

predškolskom odgoju i obrazovanju i to:

1. uvjerenje nadležnog suda da se protiv kandidata ne vodi kazneni postupak (ne starije od 30 dana od dana objave ovog natječaja)
2. uvjerenje nadležnog suda da se protiv kandidata ne vodi prekršajni postupak (ne starije od 30 dana od dana objave ovog natječaja)
3. uvjerenje/potvrdu nadležnog Hrvatskog zavoda za socijalnu skrb protiv kandidata nije izrečena mjera za zaštitu dobrobiti djeteta ( ne starije od 30 dana od dana objave ovog natječaja), te
4. pisanu izjavu kandidata (vlastoručno potpisanu) kojom pod materijalnom i kaznenom odgovornošću izjavljuje da za njegov prijem u radni odnos ne postoje zapreke iz članka 25. Zakona o predškolskom odgoju i obrazovanju

**Dokaz o zdravstvenoj sposobnosti dostavlja izabrani kandidat po dostavljenoj odluci o izboru.**

Na natječaj se, pod ravnopravnim uvjetima, imaju pravo javiti osobe oba spola sukladno članku 13. Zakona o ravnopravnosti spolova ( Narodne novine br.82/08, 69/17).

Osoba koja prema posebnim propisima ostvaruje pravo prednosti, mora se u prijavi pozvati na to pravo, odnosno priložiti propisane dokaze o tom statusu.

Kandidati/kinje koji se mogu ostvariti pravo prednosti pri zapošljavanju sukladno članku 102. Zakona o braniteljima iz Domovinskog rata i članova njihovih obitelji (Narodne novine 121/2017 i 98/19), članku 48.f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13 i 152/14, 39/18 i 32/20) i članku 22. Ustavnog Zakona o pravima nacionalnih manjina (Narodne novine broj 155/02, 47/10 – Odluka Ustavnog suda Republike Hrvatske, 80/10 i 93/11 – Odluka Ustavnog suda Republike Hrvatske), dužni su se u prijavi na natječaj pozvati na to pravo te imaju prednost u odnosu na ostale kandidate samo pod jednakim uvjetima.

Pozivaju se kandidati/kinje koji ostvaruju pravo na prednost pri zapošljavanju sukladno članku 102. Zakona o hrvatskim branitelja iz Domovinskog rata i članovima njihovih obitelji, da uz prijavu na natječaj dostave dokaze o ostvarivanju prava prednosti iz članka 103. navedenog Zakona. Poveznica na internetsku stranicu Ministarstva hrvatskih branitelja: <https://branitelji.gov.hr/zaposljavanje-843/843>.

Kandidati/kinje koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati/kinje koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Isprave se prilažu u neovjerenom presliku, a nakon izbora kandidata predočit će se izvornik.

Kandidati koji podnesu potpunu i urednu prijavu i ispunjavaju formalne uvjete iz natječaja mogu biti pozvani na razgovor. Urednom prijavom smatra se prijava koja sadrži sve podatke i priloge navedene u natječaju. Potpunom prijavom smatra se uredna i pravovremena prijava koja je vlastoručno potpisana. Osoba koja nije podnijela pravovremenu i urednu prijavu ili ne ispunjava formalne uvjete iz javnog natječaja, ne smatra se kandidat-om/kinjom prijavljenim/om na natječaj.

Kandidat koji ne pristupi razgovoru smatra se da je odustao od prijave na natječaj i više se ne smatra kandidatom u postupku.

Sukladno odredbama EU 2016/679 Europskog parlamenta i Vijeća od 27. travnja 2016.g. o zaštiti pojedinaca u svezi s obradom osobnih podataka i slobodnog kretanja takvih podataka, svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Prijavom na natječaj kandidati daju privolu Dječjem vrtiću Proljeće za prikupljanje, korištenje i obradu osobnih podataka navedenih u prijavi na natječaj te dokumentaciji dostavljenoj s prijavom, u svrhu odabira kandidata te privolu na dostavu obavijesti o rezultatima natječaja koja se dostavlja svim kandidatima, na Hrvatski zavod za zapošljavanje i objavljuje na oglasnoj ploči i internet stranici Dječjeg vrtića Proljeće.

Nepravodobne, nepotpune, nepotpisane prijave, kao i prijave zaprimljene putem elektroničke pošte neće se razmatrati.

Do donošenja odluke o izboru, natječaj može biti poništen.

Pisane prijave na natječaj s potrebnom dokumentacijom o ispunjavaju uvjeta natječaja podnose se u zatvorenoj omotnici u roku od **osam dana** od dana objave natječaja na adresu : Dječji vrtić Proljeće, Bocakova 7, 10380 Sveti Ivan Zelina s naznakom : „ za natječaj za izbor odgojitelj-a/ice- na neodređeno vrijeme - ne otvarati“.

O rezultatima natječaja podnositelji prijava će biti obaviješteni u roku od 15 dana od dana donošenja Odluke.

Natječaj je objavljen na mrežnim stranicama i oglasnoj ploči HZZ-a te na mrežnim stranicama i oglasnoj ploči Dječjeg vrtića Proljeće Sveti Ivan Zelina te traje od 25.08.2025.g. do 02.09.2025.g.

UPRAVNO VIJEĆE DJEČJEG VRTIĆA „PROLJEĆE“